Diari Oficial de la Generalitat Valenciana


Sumari del DOGV 9569, del 05-04-2023 (2023/3369)

Anunci de la informació pública de la sol·licitud de qualificació de caràcter comarcal de la Mancomunitat Intermunicipal de l'Alt Palància.
-------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/3369


Organisme emissor
:   Presidència de la Generalitat

Tipus de document
:   Anunci

Anunci de la informació pública de la sol·licitud de qualificació de caràcter comarcal de la Mancomunitat Intermunicipal de l'Alt Palància. [2023/3369]  
Amb data 9 de desembre de 2021 el Ple de la Mancomunitat Intermunicipal de l'Alt Palància va aprovar per la majoria absoluta legalment requerida sol·licitar de la Generalitat el reconeixement de la qualificació com a mancomunitat d'àmbit comarcal a l'empara de la Llei 21/2018, de mancomunitats de la Comunitat Valenciana, de 16 d'octubre de 2018.  
  
A aquest efecte la mancomunitat ha tramitat expedient de modificació dels seus estatuts a fi d'adaptar-los a la Llei 21/2018, de 16 d'octubre, i obtindre la qualificació d'àmbit comarcal amb la denominació de Mancomunitat Intermunicipal de l'Alt Palància. L'aprovació definitiva d'aquest expedient per la mancomunitat s'ha produït mitjançant acord del seu òrgan plenari adoptat en sessió de 15 de març de 2022.  
  
La mancomunitat ha acreditat el compliment de la totalitat dels requisits per a la qualificació d'àmbit comarcal exigits en l'apartat 2 de l'article 12 de la Llei 21/2018, de 16 d'octubre. Així mateix, la Mancomunitat ha pres coneixement que, conforme al que es disposa en l'article 12.1 in fine de la Llei 21/2018, de 16 d'octubre, excepcionalment i prèvia instrucció d'un expedient en el qual es justifiquen raons de continuïtat geogràfica i eficiència en la gestió de serveis, el departament competent en matèria de règim local podrà autoritzar l'adhesió a mancomunitats d'àmbit comarcal a municipis pertanyents a una altra demarcació territorial de la corresponent a aquesta mancomunitat, sense que cap municipi puga pertànyer a més d'una mancomunitat d'àmbit comarcal simultàniament.  
  
Sobre la base d'això, el Ple de la Mancomunitat va acordar sol·licitar amb caràcter subsidiari, l'autorització de l'adhesió a la Mancomunitat Intermunicipal de l'Alt Palància d'àmbit comarcal dels municipis de Fuente la Reina i Villanueva de Viver, tots dos pertanyents a diferent demarcació territorial (Alt Millars).  
Ha quedat acreditat en l'expedient l'existència de raons de continuïtat geogràfica i eficiència en la gestió de serveis, que avalen o emparen la inclusió d'aquests municipis en una mancomunitat d'àmbit comarcal de diferent demarcació territorial a l'assignada a aquests municipis per la Llei 21/2018, de 16 d'octubre.  
Per tot el que s'ha exposat és procedent sotmetre a informació pública durant un mes mitjançant publicació en el Diari Oficial de la Generalitat Valenciana, la sol·licitud de reconeixement de la qualificació com a mancomunitat d'àmbit comarcal  
Cosa que es fa pública en compliment de l'article 14 de la Llei 21/2018, de 16 d'octubre, de la Generalitat, de mancomunitats de la Comunitat Valenciana.  
  
València, 27 de març de 2023.- El director general d'Administració Local: Adolfo Sanmatín Besalduch.